સિંગાપોર – દુનિયામાં અણુશસ્ત્રોનો નાશ કરી વિશ્વશાંતિના ઉદ્દેશ્ય સાથે વ્યક્તિગત શિખર મંત્રણા માટે અમેરિકાના પ્રમુખ ડોનાલ્ડ ટ્રમ્પ અને ઉત્તર કોરિયાના શાસક કિમ જોંગ-ઉન આજે સાંજે અહીં આવી પહોંચ્યા છે. આ બેઠક 12 જૂનના મંગળવારે સવારે અત્રેની કપેલા હોટેલ ખાતે સવારે 9 વાગ્યાથી શરૂ થશે. આ ઐતિહાસિક શિખર બેઠક આખા વિશ્વની નજર છે ત્યારે સિંગાપોરમાં આ બંને નેતાઓના હમશકલો પણ ન્યૂઝમાં ચમક્યા છે અને લોકોમાં ભારે રોમાંચ જગાવ્યો છે.